27 Februarie 1958 (1958-02-27) (58 jaar oud)
Tukkies, Harlequins, Verwoerdburg
Naas Botha (*27 Februarie 1958, Breyten) was 'n Springbok-losskakel en -kaptein en het ook vir Noord-Transvaal gespeel. Hy was 'n puntemasjien met sy skopvoet en het verskeie Suid-Afrikaanse punterekords gehou. Hy is Suid-Afrika se veertigste Springbokkaptein.
Alhoewel hy in Breyten gebore is, het hy in Pretoria grootgeword. As negejarige klim hy en sy vriende laat op 'n Vrydagaand skelm oor die heining van Loftus Versfeld en slaap in die toilet om te sien hoe die Blou Bulle vir Frankryk in 1967 wen. Hy toer twee keer saam met die Suid-Afrikaanse onder-16-bofbalspan deur Europa. Hy verteenwoordig ook die Suid-Afrikaanse Universiteitespan in bofbal en word gekies vir die Noord-Transvaalse Hoërskole-rugbyspan. Nadat hy gematrikuleer het, gaan studeer hy by Tukkies waar hy vir die Noord-Transvaalse onder-20-span speel.
Hy speel reeds as negentienjarige vir Noord-Transvaal in 1977. Hy maak sy internasionale buiging vir die Springbokke teen die Suid-Amerikaanse Jaguars op 26 April 1980 en word Noord-Transvaal se kaptein - as 'n twee-en-twintigjarige. Hy word in 1979, 1981, 1985 en 1987 aangewys as Suid-Afrika se "Speler van die Jaar".
Hy is in 1977, 1978, 1980 en 1981 deel van die Noord-Transvaalspanne wat die Curriebeker verower. In 1979 deel hulle die beker met die Westelike Provinsie. Hy speel ook in die twee toetse teen die All Blacks en Wallabies in Suid-Afrika en sluit sy internasionale loopbaan af op die toer aan die einde van 1992 na Engeland en Frankryk.
Naas het in 28 toetse gespeel waarin hy 312 punte aangeteken het - 'n Suid-Afrikaanse rekord. Hy was ook kaptein in nege van die 28 toetse. Die punte bestaan uit:
Ontsluit van "https://af.wikipedia.org/w/index.php?title=Naas_Botha&oldid=1369422"	Kategorieë: SpringbokrugbyspelersSuid-Afrikaanse rugbyspelersVersteekte kategorie: Pages using ISBN magic links	Navigasie-keuseskerm
EnglishEspañolFrançaisItaliano	Wysig skakels	Die bladsy is laas op 26 Julie 2015 om 16:53 bygewerk.